येदियुरप्पा की जमानत याचिका पर सुनवाई आज  
पूर्व मुख्यमंत्री बीएस येदियुरप्पा की जमानत याचिका पर सोमवार को हाईकोर्ट में सुनवाई होनी है। वे इस महीने की 15 तारीख से हिरासत में हैं।
कर्नाटक के पूर्व मुख्यमंत्री बीएस येदियुरप्पा की जमानत याचिका पर सोमवार को हाईकोर्ट में सुनवाई होनी है। शनिवार को लोकायुक्त की विशेष अदालत ने जमीन घोटाला मामले में फंसे येदियुरप्पा की न्यायिक हिरासत 3 नवंबर तक बढ़ा दी थी।  येदियुरप्पा इस महीने की 15 तारीख से जमीन घोटाला मामले में न्यायिक हिरासत में हैं। येदियुरप्पा के साथ उनके पूर्व कैबिनेट सहयोगी कृष्णैया शेट्टी भी न्यायिक हिरासत में हैं। वहीं दूसरी ओर कर्नाटक के गृह मंत्री आर अशोक के साथ येदियुरप्पा को एक दूसरे जमीन घोटाले में आरोपी नंबर दो बनाया गया था।